Bodó Csiba Gizella - Válogatott versek | 16. oldal
Valami hiányzik Valami úgy hiányzik A tegnapból, vagy a mából? Ahogy előlépsz a homályból, Vagy a tájból? Egy hallgatag világból, Vagy a rezzenéstelen elmúlásból. Valami úgy hiányzik; A tegnapból, vagy a mából? Bp. 1994. Éveim gyűlnek Éveim gyűlnek, mint rongyaim ládaszám, s mint az eső mosta medrek mi körül öleli szám. S ha tükörbe nézek, magam fel nem ismerem emlékeimben, mit szívemben hordtam, nem ez az arc volt velem. A kor úgy telepszik rám, mint szikes földi út pora A poros ruha majd itt marad, mi ifjan tova libben az a lélek mosolya. Bp. 2007. január 19.