ELŐSZÓ

Saját írásainkhoz előszót írni, a legnehezebb feladat. Hiszen a gondolat-ajándékokat, melyeket kaptam, papírra vetettem, vagy elektronikusan rögzítettem és továbbadom a Tisztelt Nagyérdeműnek. Aki örül egy műnek, vagy továbblapoz, mert közel érzi magához a gondolatokat, vagy nem érinti meg. S ez már nem rajtam múlik. Én csak megláttam, megéreztem, meghallottam, megéltem valamit, amit szeretnék megosztani mindenkivel, mert szépség, mert hangulat, ami jól jöhet mindnyájunknak egy szomorú pillanatban, egy nehéz helyzetben, vagy csak az elmerengésben. Úgy mondják, – a vers félszárnyú madár, az olvasónak kell felröppentenie. Kérem indítsák útjukra soraimat, hogy szárnyaljanak a lelkükben, a magasságban, vagy ültessék a szivárványra jókedvvel. Kívánom szolgáljanak kellemes kikapcsolódásul verseim, képeim Kedves Olvasóimnak! Bodó Csiba Gizella

Ajánlott felbontás 1024x768