Bodó Csiba Gizella - Válogatott versek | 29. oldal
El nem küldött képeslap Sirály sikolt, lebeg, Fehér lovak hátán Vágtázik a nyereg, Sörényük lobogót bont, Szél rajzolja fénnyel Címered Szép Haza! Gémeskút bólint, Délibáb vibrál ostor-nyeleken A mozdulatlan puszta eleven. Dobog a Föld szíve Sorsod mi lesz Szép haza, Tán Ninive? (?... ) Mondandóm befejezetlen maradt, Mert minden vers befejezetlen, Ahogy minden álom, Minden éjszakáról Befejezetlenül távozik A mély, elúszó sötét Beleájul a napkeltébe, Mint lepke a fénybe. Befejezetlen minden életkezdet, Mert befejezetlen a „Bevégeztetett” is hisz valahol, valahogyan, Minden, de minden folytatódik; Kiscsikó a lóban, a virág bújik, Hol a mag halóban, Gyümölcs az érett pottyanásban Süppedve táplál a sárban, Melyben folytatódik a folyó ága Téli éjben, keményen fagyba zárva, S felragyog róla a reggel, Sziporkázik zúzmara szerkezetben, S olvad bódultan déli naptól, Kedvesen arcodra cseppen, S ő lesz a könny folytatása, a folytatásoknak nincs megállása. Folytatódnak a percek, az évek, Folytatódik minden millió éve Megkezdett élet. S folytatódnak a kérdések! Versem is majd valahol folytatódik Lehet azon túl, amikor bevégzem Néhány sornyi létem, Te talán tovább gondolod, Hallom majd gondolatod, S születnek majd sorba új szavak, A versek folytatódjanak..., Jó szívvel hagyom, hogy befejezd Majd befejezetlen mondatom; – Hogy... Bp. 2010. október 23.