Bodó Csiba Gizella - Válogatott versek | 11. oldal
Magtalan fogadalmak Hány fogadalom Süllyedt el hóban, Fagyott meg tóban Nád-csutkák között. Mire kitavaszodott Didergő szóban, Már oszlóban Mállott szét Halvány emlék-láp fölött. Nem fogadalom Nem az én akaratom Csak elindulás, Csak azonosulás a jóval, s terítve ránk A varázs, hogy Működik az a malom Mi kenyérnek őröl, S a magon Reped a héj-páncél, beteljesül Száz évnyi sóhajom Miből kaput ível Felettünk a cél. Bp. 2009. január 11. Esti visszapillantó Valami elmúlt, Valami nem várt, Valami félút Valami elszállt. Utána néztem Szemem homályba Veszett a testem Bogarak rágta Faládikába. Ismert enyészet, Ismerni véltem kicsi részt kaptam a tört egészben. Elixír töltve Apró fiolába Életet kiinni Most kell – E Világba!