Bodó Csiba Gizella - Válogatott versek | 6. oldal
Sem rosszabb, sem jobb Sem rosszabb, sem jobb Nem vagyok, – de elég-e ez Hajnalok küldője, Szűz harmatok szülője, Ti tanító nagyok, Lélekben szegények, Szívükben gazdagok? Elég-e sodródva haladni Az árral, békélni, harcolni Sivatag-magánnyal? A homok viharban Talpon maradni Rozsdás kapukon Hagyni beragyogni A szeretet-fényes Napot, Te tudhatod – sem rosszabb, sem jobb nem vagyok, de játszom-e én a szólamot amikor csend lesz csak lélek-hegedűm sír, hogy szinte felemelkedem, szólíthatlak egyszer is így: – Mesterem? Sem rosszabb, sem jobb Nem vagyok, fontos, hogy legyenek dalok, mi nem örökölhető, nem tékozolható vagyon, de elegendő-e vajon, hogy a kettő között: – ...Sem rosszabb, sem jobb... - Mindenem oda adom? Bp. 2009. november 19.