Bodó Csiba Gizella - Válogatott versek | 21. oldal
Papiruszon... Öreg tekercsen Festett szúrák, Tus-kalligráfiák Életem-fejezetei. Szép ívű indák, Arany kazetták, Méterek hosszú Papiruszán nyílnak ki titkai. Fekete betűk, Kabbala számok, Kibontva gördül Kék és arany, Imák és képek, Mint ős mítoszokban Benne is, Bennem is Minden benne van. Miről szól majd Utolsó köre Nem tudja Senki sem. Öreg tekercsen, Kékkel-arannyal, Festett szúrák Az életem. Bp. 2010, június 9. Meteorit közelben Holnap talán egy honlapon Lesz minden ami voltam. Szavaimban köddé lesz a tudás Amit hoztam, Amit éjszakánként álmok Formájában építettek bennem, Hajnalonként szavakat kölcsönöztek, Hogy papírra vethessem, ritka kristály-ajándékként Hallhatóvá váltak fülemben, S ragyogtak finoman, Mint arany-csillámok a sokkolt kvarcban, Mi év milliókkal ezelőtt egyetlen tömbben, Hangsebességnél gyorsabban, Izzón száguldó gyönyörben Egyesült közelemben – a Földdel. Velence, 2010. június 9.