Bodó Csiba Gizella - Válogatott versek | 32. oldal
Őszi képek Foltokban avar, Őszi vetés, Nem áll össze A kép, Gondolat-szabadesés. Fejem üres Magtár, Elhagyott kaptár, Múlt idők Méze édesét Mártogatják Az emlékezés Tekervényei, Nyelvem hegyére Hull egy csöppje, Szavakkal egyesülve Születhetne szép Szonetted Őszi lélek. Az őszi fészek Néptelen. Bp. 2010. nov. Éjszakai forgalom Az ég vászna szerte foszlott, Felhő-rongyokba burkolózott A vérbe mártott ujjú naplemente, Fényét a hegybe törölte. Lángolt a távol, Mint Néró Rómája, Így történik, nap nap után, Nyugaton süllyed a Nap gyásza. Talán Hekaté nem hagyott aludni, Vagy csak a kötélen száradó holmi Mozdult, libbent a gáz lángjára, Párnán is érződött izzása. Éjszaka minden úgy összeolvad, Süllyed, vagy felemel, – kiüresedel, eltűnsz mint hajdan Lemúria, S az álmokon átszáguld létezett, Vagy majd létező világok korszaka. – Számtalan álom, megannyi élmény egyetlen éjszaka. Bp. 2010. november 8.