Bodó Csiba Gizella - Válogatott versek | 33. oldal
Titkok A hegyfőt köd sál takarja, mi mögötte van, Titok. A nagy Titok Te vagy, Ki ismer Téged, Az a még nagyobb! Üres kockák négyszögében..., erről szól az élet: keressétek! A válaszok a megfejtetlen Megfejtések. * Védett völgyben, Ringató vízben Lubickol létem. Honnan kerültem, Hogyan merültem, Féltem, kértem? Talán majd megértem. De már itt vagyok A Körben, Mély-barna Föld-Anya méhe, Itt ringok a közepében, Szíve dobbanását, fejem felett hallgatom, - Dobbanásban körbe ölel, - Térj vissza! Térj vissza – Magzatom! * Milyen megsemmisülés, Milyen születés Találkozások órája Az elcsendesedés. Kik elmentek, jönnek sorba, A világ nagy folyója sodorja Emléküket. Bp. 2010. november 10.